Jarmila Lajčáková-Hargašová

Jarmila Lajčáková-Hargašová (* 23. december 1966, Trenčín) je slovenská moderátorka. V minulosti moderovala správy na RTVS.

 Životopis 
V roku 1989 absolvovala štúdium žurnalistiky na Filozofickej fakulte Univerzity Komenského v Bratislave.Jarmila Hargašová. In: 

Novinársku kariéru začínala v denníku Práca, neskôr prešla do Slovenského rozhlasu. Odtiaľ smerovali jej kroky do Rock FM rádia a Rádia Okey. Bola priekopníčkou medzi ženami ako športovými moderátorkami. Ako prvá moderovala športové spravodajstvo v televízii Markíza. Moderovala talkshow Nočné lampy v rokoch 20002002 v TV Markíza. V roku 2007 moderovala vo vtedajšej STV retroshow Hit storočia a následne show Môj najmilší hit. Do septembra 2011 bola moderátorkou Správ verejnoprávnej RTVS. Od septembra 2011 do decembra 2011 moderovala talkshow Tandemy na verejnoprávnej RTVS. V roku 2013 nahovorila nahrávky vo vlakoch ZSSK. V súčasnosti moderuje v RTVS Góly - body - sekundy.Jarmila Hargašová. In: 

Je vydatá za exministra zahraničných vecí Miroslava Lajčáka. Má dve dcéry – Vanesu a Laru.

 Referencie 

 Iné projekty 

Kategória:Slovenskí novinári
Kategória:Slovenskí rozhlasoví moderátori
Kategória:Slovenskí televízni moderátori
Kategória:Pracovníci Slovenskej televízie
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Trenčína